MINISTERUL FINANȚELOR

AGENȚIA NAȚIONALĂ DE ADMINISTRARE FISCALĂ

ORDIN nr. .......…

pentru modificarea Anexei nr.1 la Ordinul preşedintelui Agenţiei Naţionale de Administrare Fiscală nr. 1029/2020 privind aprobarea formularului utilizat de intermediarii sau contribuabilii relevanţi, după caz, în vederea raportării informaţiilor cu privire la aranjamentele transfrontaliere care fac obiectul raportării

În temeiul dispoziţiilor art. 342 alin. (1) din Codul de procedura fiscala și art. 11 alin. (3) din HG 520/2013,

Având în vedere prevederile art. 291^4 alin. (17) din Legea nr. 207/2015 privind Codul de procedură fiscală, cu modificările şi completările ulterioare, precum şi avizul conform al Ministerului Finanțelor comunicat prin adresa nr............/..................

**Președintele Agenției Naționale de Administrare Fiscală emite următorul**

**O R D I N**

**ART. I**  Anexa nr.1 la Ordinul preşedintelui Agenţiei Naţionale de Administrare Fiscală nr. 1029/2020 privind aprobarea formularului utilizat de intermediarii sau contribuabilii relevanţi, după caz, în vederea raportării informaţiilor cu privire la aranjamentele transfrontaliere care fac obiectul raportării, publicat în Monitorul Oficial Partea I nr. 407 din 18 mai 2020, se modifică după cum urmează:

- Punctul II.5 se modifică și va avea următorul cuprins:

*II.5. Descrierea aranjamentului transfrontalier - se va descrie aranjamentul transfrontalier care face obiectul raportării în mod obligatoriu în limba română și în limba engleză.*

- Punctul II.6 se modifică și va avea următorul cuprins:

*II.6. Prevederi naţionale - se completează cu prevederile legale naţionale care constituie baza aranjamentului transfrontalier care face obiectul raportării în mod obligatoriu în limba română și în limba engleză.*

**ART. II** Prevederile prezentului ordin vor fi duse la îndeplinire de către Direcţia Generală de Informaţii Fiscale, Direcția Generală de Coordonare a Combaterii Erodării Bazei Impozabile, Direcția Proceduri și Programare Control Fiscal, Direcția Prețuri de Transfer și Acorduri de Preț în Avans, Direcţia Generală Antifraudă Fiscală și Direcţia Generală de Management al Riscurilor.

**ART. III** Prezentul ordin se publică în Monitorul Oficial al României, Partea I.

Emis la Bucureşti, în data de ...............